system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Beregsău Mic, Timiș?
assistant
Beregsău Mic () este un sat în comuna Săcălaz din județul Timiș, Banat, România. Are o populație de 918 locuitori (2004).

Localizare 
Beregsău Mic se situează în vestul județului Timiș, pe malul drept al râului Bega Veche, la circa 23 km vest de municipiul Timișoara și la o distanță de 12,3 km vest de centrul de comună, Săcălaz. Este străbătut de drumul județean 214, drum care se ramifică la stânga de pe DN59A Timișoara - Jimbolia.

Istorie 

Prima atestare documentară datează din 1317, cu numele Nemti. Alte diplome medievale menționează numele Némethy. A fost un sat românesc până spre sfârșitul secolului XVII, când a fost colonizat cu sârbi, spre sfârșitul colonizărilor de sârbilor în Banat. De atunci satul a fost unul sârbesc. Cu toate că aici nu au locuit niciodată mulți germani, numele vechi al satului se asemăna cu denumirea maghiară pentru „german”, ceea ce a determinat administrația maghiară să îl numească „Beregso-Nemeti”, adică Beregsăul Nemțesc. După unirea Banatului cu România, a fost preluat numele impropriu „Beregsău Nemțesc” iar popular s-a mai numit și „Nămat”.

Populația 
Inițial sat românesc, apoi pentru aproape 300 de ani un sat de sârbi, Beregsău Mic a cunoscut în ultimele decenii o scădere semnificativă a populației, dar mai ales o scădere majoră a populației de sârbi. În anii 1970, românii au devenit majoritari. Conform cu recensământul din 2002, românii reprezintă 81% din locuitori, în timp ce sârbii 17%. 

Conform datelor publicate de Primăria Săcălaz la data de 1 ianuarie 2004, Beregsău Mic avea o populație de 918 locuitori, în creștere cu circa 13% față de recensământul din 2002. Aceasta reprezintă cea mai rapidă creștere a populației din ultimul secol.

Evoluția demografică

Structura religioasă 
Din punct de vedere religios, populația a fost tot timpul, în majoritate covârșitoare, creștin-ortodoxă.

Note

Legături externe 
 Despre Beregsău Mic pe situl Banaterra 
 Anuarul Socec al României Mari 1924-1925 - online de la Biblioteca Congresului S.U.A.
 Conacul Damaszkin din Beregsău Mic, 24 iunie 2014, Prin Banat

Beregsău Mic, Săcălaz
Beregsău Mic, Săcălaz